《寄上韩愈侍郎》
唐代·王建

重登大学领儒流，学浪词锋压九州。不以雄名疏野贱，

唯将直九折王侯。咏伤松桂青山瘦，取尽珠玑碧海愁。

叙述异篇经总别，鞭驱险句最先投。碑文合遣贞魂谢，

史笔应令谄骨羞。清俸探将还酒债，黄金旋得起书楼。

参来拟设官人礼，朝退多逢月阁游。见说云泉求住处，

若无知荐一生休。

作者简介：王建（768年—835年），字仲初，颍川（今河南许昌）人，唐朝诗人。出身寒微，一生潦倒。曾一度从军，约46岁始入仕，曾任昭应县丞、太常寺丞等职。后出为陕州司马，世称王司马。与张籍友善，乐府与张齐名，世称张王乐府。